《在燕京作》
宋代·宋恭宗

寄语林和靖，梅花几度开。
黄金台下客，应是不归来。

作者简介：宋恭宗赵㬎（一二七一～一三二三），度宗子。咸淳九年（一二七三）封嘉国公。十年即位，谢太后临朝称诏，建元德祐。二年（一二七六），元兵入临安，与三宫同被虏入燕，降瀛国公。元世祖至元十八年（一二八一）徙上都（《元史》卷一二《世祖本纪》九）。二十五年，学佛于吐蕃（同上书卷一五《世祖本纪》一二），僧名合尊。英宗至治三年赐死于河西，年五十三。事见《宋史》卷四七《瀛国公本纪》、《佛祖历代通载》卷二二。今录诗二首。